CELEX: 32019D1330
Language: lv
Date: 2019-08-05 00:00:00
Title: Eiropadomes Lēmums (ES) 2019/1330 (2019. gada 5. augusts), ar ko ieceļ Savienības Augsto pārstāvi ārlietās un drošības politikas jautājumos

7.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/36
               
            
         EIROPADOMES LĒMUMS (ES) 2019/1330
         (2019. gada 5. augusts),
         ar ko ieceļ Savienības Augsto pārstāvi ārlietās un drošības politikas jautājumos
         EIROPADOME,
         ņemot vērā Līgumu par Eiropas Savienību un jo īpaši tā 18. panta 1. punktu,
         tā kā:
         
                     (1)
                  
                  
                     Ar Eiropadomes Lēmumu 2014/639/ES (1) tika iecelts Savienības Augstais pārstāvis ārlietās un drošības politikas jautājumos ar pilnvaru termiņu līdz 2019. gada 31. oktobrim.
                  
               
                     (2)
                  
                  
                     Būtu jāieceļ Savienības Augstais pārstāvis ārlietās un drošības politikas jautājumos uz laikposmu no Komisijas pašreizējā pilnvaru termiņa beigām līdz 2024. gada 31. oktobrim.
                  
               
                     (3)
                  
                  
                     Ar 2019. gada 26. jūlija vēstuli jaunievēlētais priekšsēdētājs ir piekritis tam, ka Josep BORRELL FONTELLES kungs tiek iecelts par Savienības Augsto pārstāvi ārlietās un drošības politikas jautājumos.
                  
               
                     (4)
                  
                  
                     Saskaņā ar Līguma par Eiropas Savienību 17. panta 7. punkta trešo daļu priekšsēdētāju, Savienības Augsto pārstāvi ārlietās un drošības politikas jautājumos un pārējos Komisijas locekļus kopumā ar balsojumu apstiprina Eiropas Parlaments,
                  
               IR PIEŅĒMUSI ŠO LĒMUMU.
         
            1. pants
            Ar šo Josep BORRELL FONTELLES kungs tiek iecelts par Savienības Augsto pārstāvi ārlietās un drošības politikas jautājumos uz laikposmu no Komisijas pašreizējā pilnvaru termiņa beigām līdz 2024. gada 31. oktobrim.
         
         
            2. pants
            Šo lēmumu Josep BORRELL FONTELLES kungam paziņo Eiropadomes priekšsēdētājs.
            Šis lēmums stājas spēkā tā paziņošanas dienā.
         
         
            3. pants
            Šo lēmumu publicē Eiropas Savienības Oficiālajā Vēstnesī.
         
         
            Briselē, 2019. gada 5. augustā
            
               
                  Eiropadomes vārdā –
               
               
                  priekšsēdētājs
               
               D. TUSK
            
         
         
            (1)  Eiropadomes Lēmums 2014/639/ES (2014. gada 30. augusts), ar ko ieceļ Savienības Augsto pārstāvi ārlietās un drošības politikas jautājumos (OV L 262, 2.9.2014., 6. lpp.).